Edward Adelbert Doisy

**Edward Adelbert Doisy** (3. november 1893 Hume, Edgari maakond, Illinois – 23. oktoober 1986 Saint Louis, Missouri) oli Ameerika Ühendriikide biokeemik.

1943. aastal pälvis ta K-vitamiini keemilise koostise avastamise eest Nobeli füsioloogia- või meditsiiniauhinna. Samal aastal sai füsioloogia- või meditsiiniauhinna ka taani biokeemik Carl Peter Henrik Dam.

Edward Adelbert Doisy oli aastail 1943–1945 The American Society For Biochemistry and Molecular Biology president.

Aastal 1945 valiti ta Ameerika Biokeemikute Ühingu (American Society of Biological Chemists) presidendiks.

## Haridus ja töö
*1914 läbis ta bakalaureuseõppe (keemia) ja 1916 magistriõppe (keemia) Illinoisi Ülikoolis. 
Harvardi Meditsiinikoolis töötas ta koos Otto Foliniga välja analüütilisi meetodeid mitmete kliiniliselt oluliste ainete, nagu lämmastikku sisaldavate biokeemiliste ühendite, ka kreatiini, kreatiniini ja kusihappe taseme mõõtmiseks uriinis ja veres..  
*Aastatel 1917–1919 sõduriteenistus (sanitaarsalk) Esimeses maailmasõjas Ameerika sõjaväes.
*1917–1919 töötas ta koos D. D. Van Slyke'iga, Rockefelleri Meditsiiniuuringute Instituudis (Rockefeller Institute for Medical Research).
*1919 töötas Saint Louises asuva Washingtoni ülikooli biokeemia instruktori ja hiljem abiprofessorina. 
*1920 omandas ta koos Otto Foliniga tehtud uurimuse eest filosoofiadoktori kraadi. 
*1923–1965 töötas ta Saint Louise ülikooli meditsiinikoolis (St. Louis University Medical School) professorina ja biokeemia osakonna juhina.

## Panus teadusse
Doisy tegi peamiselt K<sub>1</sub>-vitamiini ja K<sub>2</sub>-vitamiini ning suguhormoonide biokeemilisi uuringuid.
*Saint Louise ülikooli meditsiinikoolis (St. Louis University Medical School) töötades, töötas ta koos embrüoloogi Edgar Alleniga välja meetodeid parendamaks sea-biotesti ehk määrdetesti (inglise keeles *smear-test*) vagiina tsütoloogilisteks uuringuteks.
*1929. aastal teatas Doisy koos Edgar Alleniga, et neil õnnestus, sadadest gallonitest rasedate naiste uriinist, eraldada naissuguhormoonid *[[theelin 1]]* ning *[[theelol 2]]*, (kreeka keeles *theelus* 'naine').
*1930. aastal avastas ta Adolf Butenandtiga (avastuse eest Nobeli keemiaauhinna 1939) samal ajal östrooni ehk E1 (tänapäevased nimetused)
*1930. aastatel avastas ta koos kaastöötajatega mitmeid naissuguhormoone ehk östrogeene. 12&nbsp;mg östradiooli saamiseks kulus neil väidetavalt 80 000 emise munasarja (*sow ovaries*).

Töötanud välja nende sünteesimise meetodid, patenteeris Doisy need Saint Louise ülikooli nimele. 

*Aastatel 1936–1939 eraldas ta K-vitamiini, mille mõned aastad varem (1935) Almquist ja E.L.Robert Stokstad harilikus lutsernis avastasid, kaks vormi, koostas nende keemilise struktuuri ja sünteesis nimetatud vitamiine. .
*1940. aastal uuris ta, koostöös Thayeri, MacCorquodale, McKee ja Binkleyga, K-vitamiini analooge ning avastasid, et harilikus lutsernis leiduv 
K<sub>1</sub>-vitamiin (füllokinoon) ja lagunevas kalas (*rotten fish*) leiduv K<sub>2</sub>-vitamiin (menakinoon) on küll sarnase toimega, kuid nende keemiline koostis on pisut erinev. Ta töötas välja meetodid nimetatud K-vitamiinide sünteesiks ning patenteeris need Saint Louise ülikooli nimele.

## Publikatsioonid
*koos Clement D. Veleri ja Sidney Thayeriga, *THE PREPARATION OF THE CRYSTALLINE FOLLICULAR OVARIAN HORMONE: THEELIN*, J. Biol. Chem. 1930, 87:357–371. Veebiversioon (vaadatud 03.09.2013)<small> (inglise keeles)</small> (PDF)
*koos Sidney A. Thayeri ja Louis Leviniga, *CHARACTERIZATION OF THEELOL*, J. Biol. Chem. 1931, 91:655–665, veebiversioon (vaadatud 10.07.2013)<small> (inglise keeles)</small> (PDF)
**Sex Hormones* (*Suguhormoonid*) 1936
**The Ovarian Follicular Hormone* (*Munasarja follikulaarhormoon*) 1937
*koos Edgar Alleni ja C. H. Danforthiga , *Sex and Internal Secretions* 1939

## Tunnustus
* 1941 – Willard Gibbsi auhind
* 1942 – valiti Ameerika Filosoofiaseltsi liikmeks

## Isiklikku
Tema esimene abikaasa oli Alice Ackert Doisy (abiellunud 20. juuli 1918 – surnud 1964). Pojad: Edward A. Doisy Jr (biokeemik), Robert Doisy (arst), Philip Doisy (arst), Richard Doisy (arst).
Tema teine abikaasa oli Margaret Doisy.

## Vaata ka
* Allen-Doisy test
* Allen-Doisy ühik

## Viited